**POZIV NA DOSTAVU PONUDA**

**Naziv predmeta nabave:**

USLUGE SPECIJALISTA ZA SEIZMOLOŠKE REKONSTRUKCIJE I SANACIJE GRAĐEVINA KULTURNE BAŠTINE, KAO ŠTO SU KATEDRALE I SL., U SKLOPU OBNOVE KONSTRUKCIJE ZA PROVEDBU MJERA ZAŠTITE KULTURNE BAŠTINE OŠTEĆENE U POTRESU: KOMPLEKS KATEDRALE UZNESENJA MARIJINA, KAPTOL 31, ZAGREB

Nabava se provodi temeljem **Priloga 6. PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI – POZIV NA DOSTAVU PONUDA**

**Evidencijski broj nabave:** **ZG-KAT-28**

Naručitelj: **ZAGREBAČKA NADBISKUPIJA - ZAGREBAČKA KATEDRALA, Kaptol 31, 10000 Zagreb, OIB: 63198203460**

Zagreb, 15.11.2022.

**1. OPĆE INFORMACIJE**

**Informacije o projektu**

Naručitelj provodi projekt „Izrada projektne dokumentacije i provedba mjera zaštite kompleksa katedrale Uznesenja Marijina , Kaptol 31, Zagreb“ u okviru Javnog poziva " Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije", sa svrhom provedbe mjera zaštite kulturne baštine, Katedrale Uznesenja Marijina, u Zagrebu, oštećene u potresu 22.03.2020., koja predstavlja najveću hrvatsku sakralnu građevinu i jedan od najvrjednijih spomenika hrvatske kulturne baštine, te zaštićeno kulturno dobro (Z-202), a nalazi se unutar prostornih međa kulturnog dobra „Povijesna urbana cjelina grada Zagreba“.

1. **PODACI O NARUČITELJU**

**ZAGREBAČKA NADBISKUPIJA - ZAGREBAČKA KATEDRALA**,

KAPTOL 31, 10000 ZAGREB,

OIB: 63198203460

**1.2. PODACI O OSOBAMA ZADUŽENIM ZA KOMUNIKACIJU S PONUDITELJIMA**

Ime i prezime: mons. Zlatko Koren, rektor katedrale, mob.: 098 239062; tel: 01/4894-800, e-mail: tajnistvo1@zg-nadbiskupija.hr , ili mr.sc. Ivan Sertić, mob. 091 3359911, e-mail: ivan.sertic.ng@gmail.com .

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku, na hrvatskom ili engleskom jeziku i latiničnom pismu. Pisani zahtjev zainteresiranih gospodarskih subjekata za pojašnjenjem dostavlja se putem e-maila: tajnistvo1@zg-nadbiskupija.hr i/ili ivan.sertic.ng@gmail.com .

Do isteka roka za dostavu ponuda zainteresirani gospodarski subjekti mogu tražiti dodatne informacije i objašnjenja vezana uz predmet ili dokumentaciju za nadmetanje. Dodatne informacije i objašnjenja će biti objavljene na web stranici [www.strukturnifondovi.hr](http://www.strukturnifondovi.hr), na kojima je objavljena i dokumentacija za nadmetanje, bez navođenja podataka o podnositelju zahtjeva.

Naručitelj se obvezuje odgovoriti na zahtjeve za pojašnjenjem i dodatnim informacijama na vrijeme i to samo na pravodobne zahtjeve dostavljene navedenim načinima komunikacije.

Zahtjev se smatra pravodobnim ako je zaprimljen najkasnije četiri dana prije dana u kojem ističe rok za dostavu ponuda. Posljednja pojašnjenja i dodatne informacije vezana uz dokumentaciju za nadmetanje Naručitelj će objaviti najkasnije tri dana prije dana isteka roka za dostavu ponuda.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost
izmjena svim zainteresiranim gospodarskim subjektima na web stranici [www.strukturnifondovi.hr](http://www.strukturnifondovi.hr) na
kojoj je bila objavljena dokumentacija za nabavu.
U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog
roka za dostavu ponuda, Naručitelj će razmjerno produljiti rok za dostavu ponuda za minimalno 5 dana,
računajući od dana objave izmjene.

**1.3.** **EVIDENCIJSKI BROJ NABAVE:** ZG-KAT-28

**1.4. POŠTIVANJE NAČELA IZBJEGAVANJA SUKOBA INTERESA**

 Ne postoje gospodarski subjekti s kojima je naručitelj u sukobu interesa u smislu Zakona o javnoj nabavi.

**1.5. VRSTA POSTUPKA JAVNE NABAVE**

 Nabava se provodi temeljem Priloga 6. PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI – **POZIV NA DOSTAVU PONUDA.**

Poziv na dostavu ponuda se dostavlja na hrvatskom i engleskom jeziku.

**1.6. VRSTA UGOVORA** – Ugovor o nabavi usluga.

**1.7. POČETAK POSTUPKA NABAVE**

Danom početka postupka nabave u ovoj Dokumentaciji za nadmetanje smatra se dan objavljivanja Obavijesti o nabavi na web stranici [www.strukturnifondovi.hr](http://www.strukturnifondovi.hr) .

**2. PODACI O PREDMETU NABAVE**

**2.1. OSNOVNE INFORMACIJE O PREDMETU NABAVE**

Naručitelj provodi projekt „Izrada projektne dokumentacije i provedba mjera zaštite kompleksa katedrale Uznesenja Marijina, Kaptol 31, Zagreb“ u okviru Javnog poziva" Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije", sa svrhom provedbe mjera zaštite kulturne baštine, Katedrale Uznesenja Marijina, u Zagrebu, oštećene u potresu 22.03.2020., koja predstavlja najveću hrvatsku sakralnu građevinu i jedan od najvrjednijih spomenika hrvatske kulturne baštine, te zaštićeno kulturno dobro (Z-202), a nalazi se unutar prostornih međa kulturnog dobra „Povijesna urbana cjelina grada Zagreba“.

Konstruktivno stanje građevine značajno je narušeno potresom (oznaka – privremeno neuporabljivo), te je dovedeno u pitanje sigurno korištenje građevine, sigurnost zdravlja i života ljudi i dugoročno očuvanje svih vrijednosti kulturnog dobra. Nalazom stručnjaka je utvrđeno da je konstruktivno stanje građevine značajno narušeno potresom, te su utvrđena su slijedeća vidljiva oštećenja:

* Sve tri kupole iznad okruglih stubišta su popucale s vidljivim konstruktivnim pukotinama od cca 2 cm. Završetci svih kontrafora imaju teška konstruktivna oštećenja.
* Na južnom pročelju svi zabati su ili pali ili rasklimani, postoje konstruktivne pukotine u gornjem dijelu.
* Na svodu srednje lađe, došlo je do teških konstruktivnih oštećenja svodova i 30% kamenih rebara.
* Nosivi zidovi krovišta u gornjoj zoni imaju konstruktivne pukotine.
* Srušen je vrh južnog tornja, oštećenja u dijelu ispod odlomljenog dijela te su neki dijelovi uklonjeni, skinute su fijale iznad 72. reda, rastresanje građe uzrokovalo je i ispadanje novih fuga, 56. red je izmaknut zbog torozije i puknuća nosača.
* Jaka oštećenja sjevernog tornja na istoj visini na kojoj je došlo do loma i rušenja južnog tornja.
* Značajne pukotine u zidovima i pomaci stupova sjevernog tornja katedrale.
* Puknuta čelična zatega u nivou vrha stupova na istočnoj strani južnog broda.
* Pukotina koja se proteže preko cijele širine katedrale po nosivim zidovima i svodovima.
* Pomak (smicanje) kamenih elemenata pojedinih nosivih lukova i pri tjemenu svoda (luka).
* Pukotine po svodovima između nosivih kamenih lukova.
* Odvajanje svodova između lukova od sjevernog i južnog zida katedrale.

**Predmet nabave obuhvaća sljedeće:**

USLUGE SPECIJALISTA ZA SEIZMOLOŠKE REKONSTRUKCIJE I SANACIJE GRAĐEVINA KULTURNE BAŠTINE, KAO ŠTO SU KATEDRALE I SL., U SKLOPU OBNOVE KONSTRUKCIJE ZA PROVEDBU MJERA ZAŠTITE KULTURNE BAŠTINE OŠTEĆENE U POTRESU: KOMPLEKS KATEDRALE UZNESENJA MARIJINA, KAPTOL 31, ZAGREB

Usluge specijalista za seizmološke rekonstrukcije i sanacije građevina kulturne baštine, kao što su katedrale i sl., obuhvaćaju usluge savjetovanja projektanata-konstruktera prilikom određivanja koncepta seizmčkog ojačanja i izrade projektno-tehničke dokumentacije.

Detaljan opis predmeta nabave je opisan je u **Prilogu A. Projektni zadatak,** te se ponuditelj obvezuje izvršiti uslugu sukladno navedenom.

Procijenjena vrijednost predmeta nabave iznosi 900.000,00 kn, bez PDV-a.

Predmet nabave nije podijeljen u grupe i ponuditelj može podnijeti ponudu samo za cjelokupan
predmet nabave.

**2.2.** **KOLIČINA PREDMETA NABAVE**

Količina predmeta nabave je definirana u **Prilogu 2. Ponudbeni troškovnik**. Stavka troškovnika se ne smije mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina.

Troškovnik mora biti potpisan i ovjeren od strane ponuditelja.

Popunjeni troškovnik ove Dokumentacije za nadmetanje biti će prilog budućeg ugovora o nabavi, između naručitelja i odabranog ponuditelja.

**2.3. OPIS USLUGE**

Opis predmeta nabave definiran je u **Prilogu A. Projektni zadatak**.

Ponuditelj je dužan ponuditi cjelokupan predmet nabave.

Ponuđeni predmet nabave je pravilan i prihvatljiv samo ako ispunjava sve zahtijevane uvjete i svojstva.

**2.4. ROK ISPORUKE USLUGA, TRAJANJE UGOVORA I MJESTO IZVRŠENJA USLUGE**

S ponuditeljem čija ponuda bude odabrana kao najpovoljnija sklopit će se Ugovor. Ugovor s odabranim ponuditeljem se sklapa na hrvatskom jeziku, a ukoliko je ponuditelj s nastanom izvan Republike Hrvatske ugovor se sklapa i na engleskom jeziku.

Savjetodovane usluge koje su predmet ovog javnog poziva započinju danom potpisa Ugovora.

Savjetodavne usuge pružat će se prema rokovima i dinamici iz Ugovora o pripremi projektne dokumentacije konstrukcijske obnove.

Predviđeni rok završetka usluga iz Ugovora o pripremi projektne dokumentacije konstrukcijske obnove je **15.05.2023.**, što je ujedno i rok isporuke usluga po ovom Pozivu na dostavu ponuda.

Savjetodavne usluge uključuju sve aktivnosti sukladno **Prilogu A. Projektni zadatak** od dana potpisa ugovora do završetka projektiranja.

Mjesto pružanja savjetodavnih usluga je u mjestu u državi sjedištu ponuditelja i u mjestu same lokacije katedrale tj. Kaptol 31, Zagreb.

Vremenom izvršenja usluge smatra se dan kada je uredno izvršena usluga, te Potpisan zapisnik o izvršenju usluge.

**3. TROŠKOVNIK**

Ponuditelj je obvezan kao sastavni dio ponudbene dokumentacije dostaviti Ponudbeni troškovnik (Prilog 2. Ponudbeni troškovnik).

Prilikom popunjavanja troškovnika, ponuditelj ukupnu cijenu stavke izračunava kao umnožak količine stavke i cijene stavke. Cijene stavke i ukupna cijena stavke upisuju se u HRK bez PDV-a. Ukupna cijena ponude izražava se bez PDV-a, a iznos poreza na dodanu vrijednost i cijena ponude s PDV-om se zasebno iskazuju.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu i troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Troškovnik mora biti potpisan od strane ovlaštene osobe ponuditelja i ovjeren pečatom.

**4****.** **OBVEZNI RAZLOZI ISKLJUČENJA PONUDITELJA**

**Naručitelj će isključiti ponuditelja iz postupka nabave:**

* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara (Izjava).
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako on nema poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna.
* ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne (Izjava, no isključenje po bilo kojoj osnovi saznavanja za navedeno).

Za potrebe utvrđivanja okolnosti iz prethodnog stavka gospodarski subjekt u ponudi dostavlja **Prilog 4. - Izjava ponuditelja**, koju daje osoba po zakonu ovlaštena za zastupanje gospodarskog subjekta.

U slučaju postojanja sumnje u istinitost podataka navedenih u dokumentima koje ponuditelj dostavi, Naručitelj može radi provjere istinitosti podataka od ponuditelja zatražiti da u primjerenom roku dostavi Izjavu o nekažnjavanju i Potvrdu o stanju duga izdanu od nadležnih tijela, ne stariju od 30 dana od dana podnošenja ponudbene dokumentacije.

U navedenom slučaju ponuditelj ima mogućnost dostave važećeg jednakovrijednog dokumenta nadležnog tijela države sjedišta gospodarskog subjekta ili izjave pod prisegom ili odgovarajuće izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika.

**5. ODREDBE O SPOSOBNOSTI PONUDITELJA**

Gospodarski subjekt u predmetnom postupku nabave mora dokazati:

* sposobnost za obavljanje profesionalne djelatnosti,
* ekonomsku i financijsku sposobnost,
* tehničku i stručnu sposobnost.

**5.1. SPOSOBNOST ZA OBAVLJANJE PROFESIONALNE DJELATNOSTI**

Svaki ponuditelj mora biti pravno i poslovno sposoban što podrazumijeva da je ponuditelj upisan u sudski, obrtni, strukovni ili drugi odgovarajući registar države sjedišta ponuditelja.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 4. Izjava ponuditelja.**

**5.2. EKONOMSKA I FINANCIJSKA SPOSOBNOST**

Solventnost ponuditelja

Kao dokaz solventnosti svaki ponuditelj mora dostaviti dokument kojim se dokazuje solventnost gospodarskog subjekta.

Ponuditelj mora dokazati da mu račun u posljednjih 6 mjeseci nije bio blokiran.

Procjena je Naručitelja da blokada računa može ugroziti ponuditeljevu sposobnost pravodobnog ispunjenja svih obveza koje nastaju kao rezultat poslovnih procesa, a pretpostavka su pravovremenog ispunjenja ugovornih obveza.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 4. Izjava ponuditelja.**

**5.3. TEHNIČKA I STRUČNA SPOSOBNOST**

Naručitelj je odredio minimalne uvjete tehničke i stručne sposobnosti kojima se osigurava da odabrani gospodarski subjekt ima potrebne tehničke i ljudske resurse kao i iskustvo potrebno za izvršenje ugovora o nabavi na odgovarajućoj razini kvalitete.

Zahtijevanom minimalnom razinom tehničke i stručne sposobnosti Naručitelj osigurava da će gospodarski subjekt biti sposoban izvršiti usluge koje su predmet nabave kvalitetno, stručno, pravovremeno i profesionalno. U nastavku se navode uvjeti tehničke i stručne sposobnosti.

**5.3.1. TEHNIČKA I STRUČNA SPOSOBNOST (GOSPODARSKI SUBJEKT)**

Ponuditelj mora dokazati da je u godini u kojoj je započeo postupak javne nabave i tijekom pet (5) godina koje prethode toj godini izvršio *usluge\** iste i/ili slične predmetu nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg i predmet nabave, sposoban kvalitetno obavljati usluge iz predmeta nabave.

* popisom o pruženim glavnim *uslugama\** gospodarski subjekt mora dokazati da je u navedenom periodu uredno izvršio minimalno pet (5) *usluga\**, a koje su iste (savjetodavne usluge specijalista za seizmološke rekonstrukcije i sanacije građevina kulturne baštine kao što su katedrale i sl.) i/ili *slične\*\** predmetu nabave.

*usluge\*: osim usluga koje su predmet nabave pod uslugama se podrazumijeva i objava tehničkih izvješća, objava članaka i izvršenih laboratorijska ispitivanja. U daljnjem tekstu za sve nevedeno u prethodnoj rečenici koristi se naziv usluge (bez zvjezdice).*

*sljedeće slične usluge se smatraju jednakovrijednim uslugama predmetu nabave\*\*: objava tehničkih izvješća iz područja čeličnih i/ili zidanih konstrukcija s temama koje se direktno ili indirektno referiraju na potres, objava članaka u referentnim časopisima/zbornicima iz područja čeličnih i/ili zidanih konstrukcija s temama koje se direktno ili indirektno referiraju na potres, izvršena laboratorijska ispitivanja čeličnih i/ili zidanih konstrukcija i objava rezultata laboratorijskih ispitivanja iz područja koje se direktno ili indirektno referiraju na potres.*

Popis isporuka usluga obavezno sadrži naziv usluge, datum izvršenja i kontakt podatke naručitelja.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 6.  Popis isporuka usluga**, u sklopu ove Dokumentacije za nadmetanje.

Dostavom Popisa isporuka usluga koje su predmet nabave gospodarski subjekt dokazuje da posjeduje razinu stručnosti koja Naručitelju, u razumnoj mjeri, jamči uredno izvršenje usluga koje su predmet ovog postupka nabave u traženom opsegu, uzimajući u obzir sve specifičnosti predmeta nabave. Gospodarski subjekt time dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno obavljati usluge koje su predmet nabave.

**5.3.2. TEHNIČKA I STRUČNA SPOSOBNOST (STRUČNJACI)**

Gospodarski subjekt mora dokazati kako raspolaže s dovoljnim brojem osoba, koje imaju strukovnu sposobnost, stručno znanje i iskustvo, kako bi Naručitelj u razumnoj mjeri mogao biti siguran u uredno i kvalitetno izvršenje ugovora.

Gospodarski subjekt mora dokazati kako raspolaže minimalno sljedećim stručnjacima:

1. **Ključni stručnjak 1– Stručnjak za pružanje savjetodavnih usluga za statičko-dinamičke analize zidanih konstrukcija**
2. **Ključni stručnjak 2 – Stručnjak za pružanje savjetodavnih usluga za statičko-dinamičke analize čeličnih konstrukcija**
3. **Stručnjak 3 – Suradnik stručnjaka za pružanje savjetodavnih usluga za statičko-dinamičke analize zidanih konstrukcija**
4. **Stručnjak 4 – Suradnik stručnjaka za pružanje savjetodavnih usluga za statičko-dinamičke analize čeličnih konstrukcija**
* **Ključni stručnjak 1 – Stručnjak za pružanje savjetodavnih usluga za statičko-dinamičke analize zidanih konstrukcija:**

Kvalifikacije:

* minimalno završena razina obrazovanja 7 prema Hrvatskom klasifikacijskom okviru (HK01) ili Europskom klasifikacijskom okviru (EQF) – minimalno 300 ECTS bodova, odnosno završen preddiplomski i diplomski sveučilišni studij ili integrirani diplomski sveučilišni studij ili specijalistički diplomski stručni studij iz područja građevinarstva (minimalno četiri godine visokoškolskog obrazovanja).

Stručno iskustvo:

* najmanje pet (5) godina radnog iskustva na pružanju savjetodavnih usluga iz područja utjecaja potresa na zidane konstrukcije na građevinama kulturne baštine, kao što su katedrale i slično i/ili u objavljivanju tehničkih izvješća iz područja zidanih konstrukcija s temom koja se direktno ili indirektno referira na potres i/ili u objavljivanju članaka u referentnim časopisima/zbornicima iz područja zidanih konstrukcija s temom koja se direktno ili indirektno referira na potres i/ili u izvršavanju laboratorijskih ispitivanja zidanih konstrukcija i objavljivanju rezultata ispitivanja iz područja koje se direktno ili indirektno referira na potres.

* **Ključni stručnjak 2 – Stručnjak za pružanje savjetodavnih usluga za statičko-dinamičke analize čeličnih konstrukcija**

Kvalifikacije:

* minimalno završena razina obrazovanja 7 prema Hrvatskom klasifikacijskom okviru (HK01) ili Europskom klasifikacijskom okviru (EQF) – minimalno 300 ECTS bodova, odnosno završen preddiplomski i diplomski sveučilišni studij ili integrirani diplomski sveučilišni studij ili specijalistički diplomski stručni studij iz područja građevinarstva (minimalno četiri godine visokoškolskog obrazovanja).

Stručno iskustvo:

* najmanje pet (5) godina radnog iskustva na pružanju savjetodavnih usluga iz područja utjecaja potresa na čelične konstrukcije i/ili u objavljivanju tehničkih izvješća iz područja čeličnih konstrukcija s temom koja se direktno ili indirektno referira na potres i/ili u objavljivanju članaka u referentnim časopisima/zbornicima iz područja čeličnih konstrukcija s temom koja se direktno ili indirektno referira na potres i/ili u izvršavanju laboratorijskih ispitivanja čeličnih konstrukcija i objavljivanju rezultata ispitivanja iz područja koje se direktno ili indirektno referira na potres.
* **Stručnjak 3 – Suradnik stručnjaka za pružanje pružanje savjetodavnih usluga za statičko-dinamičke analize zidanih konstrukcija**

Kvalifikacije:

* minimalno završena razina obrazovanja 7 prema Hrvatskom klasifikacijskom okviru (HK01) ili Europskom klasifikacijskom okviru (EQF) – minimalno 300 ECTS bodova, odnosno završen preddiplomski i diplomski sveučilišni studij ili integrirani diplomski sveučilišni studij ili specijalistički diplomski stručni studij iz područja građevinarstva (minimalno četiri godine visokoškolskog obrazovanja).

Stručno iskustvo:

* najmanje 2 (dvije) godine radnog iskustva na pružanju savjetodavnih usluga iz područja analize potresnih djelovanja i/ili u objavljivanju tehničkih izvješća iz područja nosivih konstrukcija s temom koja se direktno ili indirektno referira na potres i/ili u objavljivanju članaka u referentnim časopisima/zbornicima iz područja analize potresnih djelovanja i/ili u izvršavanju laboratorijskih ispitivanja nosivih konstrukcija i objavljivanju rezultata ispitivanja iz područja koje se direktno ili indirektno referira na potres, u kojima je Stručnjak 3 sudjelovao kao suradnik i/ili suradnik autora i/ili koautor i/ili suradnik voditelja.
* **Stručnjak 4 – Suradnik stručnjaka za pružanje pružanje savjetodavnih usluga za statičko-dinamičke analize čeličnih konstrukcija**

Kvalifikacije:

* minimalno završena razina obrazovanja 7 prema Hrvatskom klasifikacijskom okviru (HK01) ili Europskom klasifikacijskom okviru (EQF) – minimalno 300 ECTS bodova, odnosno završen preddiplomski i diplomski sveučilišni studij ili integrirani diplomski sveučilišni studij ili specijalistički diplomski stručni studij iz područja građevinarstva (minimalno četiri godine visokoškolskog obrazovanja).

Stručno iskustvo:

* najmanje 2 (dvije) godine radnog iskustva na pružanju savjetodavnih usluga iz područja analize potresnih djelovanja i/ili u objavljivanju tehničkih izvješća iz područja nosivih konstrukcija s temom koja se direktno ili indirektno referira na potres i/ili u objavljivanju članaka u referentnim časopisima/zbornicima iz područja analize potresnih djelovanja i/ili u izvršavanju laboratorijskih ispitivanja nosivih konstrukcija i objavljivanju rezultata ispitivanja iz područja koje se direktno ili indirektno referira na potres, u kojima je stručnjak 4 sudjelovao kao suradnik i/ili suradnik autora i/ili koautor i/ili suradnik voditelja.

Jedna osoba može biti kandidirana samo za jednu poziciju navedenih ključnih stručnjaka.

Kao dokaz, ponuditelj treba dostaviti Izjavu o tehničkoj i stručnoj sposobnosti (Prilog 5.), u kojoj će biti navedeno ime i prezime te stručna sprema predloženih stručnjaka, te Životopise predloženih stručnjaka (Prilog 7.). ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka tražen Pozivom na dostavu ponuda.

Predloženi stručnjaci, koje za potrebu ispunjenja tehničke i stručne sposobnosti gospodarski subjekt navede u ponudi kao tehničke stručnjake, moraju i sudjelovati kao tehnički stručnjaci u izvršenju ugovora.

Predloženi stručnjaci moraju biti angažirani na izvršenju predmetnog ugovora, moraju biti prilikom izvršenja ugovora dostupni Naručitelju i pružati svu potrebnu podršku u kontinuiranoj kontroli izvršenja usluge ovlašteniku Naručitelja.

Naručitelj može, u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, diploma i sl.) koji potvrđuju da sponuditelj zadovoljava odredbe sukladno točki 4. Obvezni razlozi isključenja ponuditelja i 5. Odredbe o sposobnosti ponuditelja.

U navedenom slučaju ponuditelj ima mogućnost dostave važećeg jednakovrijednog dokumenta nadležnog tijela države sjedišta gospodarskog subjekta ili izjave pod prisegom ili odgovarajuće izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika.

Ukoliko ponuditelj u traženom roku ne dostavi tražene dokumente kojima dokazuje da ispunjava uvjete koje je odredio Naručitelj vezano uz točke 4. Obvezni razlozi isključenja ponuditelja i 5. Odredbe o sposobnosti ponuditelja, Naručitelj će takvog ponuditelja odnosno njegovu ponudu odbiti.

Ukoliko to bude slučaj, Naručitelj zadržava pravo da odabere ponuditelja sa sljedećom najpovoljnijom ponudom ili da poništi postupak nabave.

**6. PODACI O PONUDI**

**6.1. SADRŽAJ PONUDE**

Ponuda mora udovoljavati zahtjevima dokumentacije i sadržavati:

1. Prilog 1. PONUDBENI LIST
2. Prilog 2. PONUDBENI TROŠKOVNIK
3. Prilog 3. OPIS USLUGE
4. Prilog 4. IZJAVU PONUDITELJA
5. Prilog 5. IZJAVU O TEHNIČKOJ I STRUČNOJ SPOSOBNOSTI
6. Prilog 6. POPIS ISPORUKA USLUGA
7. Prilog 6.a. POPIS REFERENTNIH PROJEKATA
8. Prilog 7. ŽIVOTOPISE STRUČNJAKA

**Nije dopušteno nuđenje inačica i alternativnih ponuda.**

**6.2. NAČIN IZRADE PONUDE**

Ponuda mora biti izrađena na hrvatskom jeziku ili na engleskom jeziku i latiničnom pismu.

Ponuda se izrađuje u jednom izvornom primjerku.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude **pisanom izjavom** odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

**6.3. NAČIN DOSTAVE PONUDE**

Ponuda se može dostaviti:

* u zatvorenoj omotnici neposredno Naručitelju, ili
* preporučenom poštanskom pošiljkom na adresu Naručitelja, ili
* elektroničkom dostavom na e-mail: tajnistvo1@zg-nadbiskupija.hr.

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka odnosno nepravovremene dostave ponude.

Ponude pristigle izvan roka za dostavu ponuda vratit će se promptno pošiljatelju, neotvorene.

Ukoliko ponuditelj dostavlja ponudu neposredno Naručitelju ili preporučenom poštanskom pošiljkom na adresu Naručitelja na omotnici ponude mora biti naznačeno:

* + naziv i adresa Naručitelja: ZAGREBAČKA NADBISKUPIJA - ZAGREBAČKA KATEDRALA, Kaptol 31, 10000 Zagreb
	+ naziv i adresa ponuditelja:
	+ broj nabave: ZG-KAT-28,
	+ naznaka „NATJEČAJ – NE OTVARAJ“

Ukoliko ponuditelj dostavlja ponudu neposredno Naručitelju, Naručitelj će za neposredno dostavljene ponude izdati potvrdu o primitku koja sadrži podatke o naručitelju, ponuditelju, predmetu nabave te o datumu i vremenu zaprimanja ponude.

Ukoliko ponuditelj dostavlja ponudu elektroničkim putem navedeno izvršava slanjem skenirane dokumentacije (Prilozi 1. – 7.), potpisane i ovjerene na za to predviđenim mjestima od strane osobe ovlaštene za zastupanje gospodarskog subjekta, na naznačeni e-mail: tajnistvo1@zg-nadbiskupija.hr .

Ponude i dokumentacija koja je priložena uz ponude ne vraćaju se ponuditeljima.

**6.4. DATUM, VRIJEME I MJESTO DOSTAVE PONUDA**

Ponuda mora biti dostavljena najkasnije do **15.12.2022., u 12:00 sati.**

Za vrijeme zaprimanja ponude smatra se vrijeme na pečatu poštanskog ureda u slučaju dostave preporučenom poštanskom pošiljkom, odnosno potvrda vremena zaprimanja u slučaju neposredne dostave naručitelju, odnosno potvrda vremena zaprimanja e-maila.

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

**6.5. ROK VALJANOSTI PONUDE**

Rok valjanosti ponude je **najmanje 60 dana** počevši od dana isteka roka za dostavu ponuda. Naručitelj može odbiti ponudu čija je valjanost kraća od zahtijevane.

Naručitelj zadržava pravo pisanim putem zatražiti izjavu o produljenju roka valjanosti ponude.

**7. CIJENA PONUDE**

Ponuditelji dostavlja ponudu s cijenom u kunama (HRK), za cjelokupni predmet nabave.

Cijena ponude piše se brojkama i izražava se na dvije decimale.

Ponuditelj je dužan ponuditi, tj. upisati cijenu ponude bez PDV-a, PDV-e, te ukupnu cijenu ponude s PDV-om kako je to propisano u Prilogu 1. PONUDBENI LIST, te upisati jediničnu cijenu za stavku troškovnika, ukupnu cijenu po stavki troškovnika i ukupnu cijenu predmeta nabave bez PDV-a, PDV-e, te ukupnu cijenu predmeta nabave s PDV-om, kako je to propisano u Prilogu 2. PONUDBENI TROŠKOVNIK.

Cijena ponude je nepromjenjiva za vrijeme trajanja ugovora i ne može se mijenjati ni po kojoj osnovi.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu i troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

**8. KRITERIJ ZA ODABIR PONUDE**

Kriterij za odabir ponude je **ekonomski najpovoljnija ponuda,** uz ispunjavanje svih drugih uvjeta propisanih Pozivom na dostavu ponuda, na temelju slijedećih pondera:

1. Financijski kriterij – CIJENA PONUDE – 40%

2. Nefinancijski kriterij – STRUČNOST I ISKUSTVO STRUČNJAKA – 60%

**Financijski kriterij – cijena ponude bez PDV-a (CP)**

Bodovna vrijednost prema ovom kriteriju izračunava se prema sljedećoj formuli:

**𝐶 = 40 𝑥 𝐶𝑚𝑖𝑛/𝐶𝑝**

gdje je:

C - bodovi po kriteriju cijene

Cp - cijena iz ponude ponuditelja koja se ocjenjuje

Cmin - najniža cijena od svih ponuđenih valjanih ponuda

Maksimalan broj bodova koji ponuditelj može dobiti prema ovom kriteriju je 40 (relativni
značaj 40%).

**Nefinancijski kriterij – STRUČNOST I ISKUSTVO (SIS)**

U okviru nefinancijskog kriterija, Naručitelj boduje stručnu sposobnost ponuditelja, odnosno
stručnjaka koji prema mišljenju Naručitelja doprinose kvaliteti izvršenja predmeta nabave.

*S obzirom na složenost predmeta nabave, za kvalitetno i cjelovito ispunjenje predmeta nabave u predviđenom roku, potrebno je da ponuditelj posjeduje značajna stručna znanja i profesionalno iskustvo.*

*Sukladno tome, za vrednovanje navedenog kriterija, ponuditelj dostavlja izjavu o obrazovnoj i stručnoj kvalifikaciji iz koje mora biti vidljivo da ponuditelj raspolaže s minimalno:*

Kriterij za ocjenu stručnosti i iskustva ključnih stručnjaka su:

* **Ključni stručnjak 1 –** **Stručnjak za pružanje savjetodavnih usluga za statičko-dinamičke analize zidanih konstrukcija:**

 Specifično iskustvo Ključnog stručnjaka 1:

* broj projekata za koje su pružane savjetodavne usluge prilikom rekonstrukcije/sanacije zidanih konstrukcija oštećenih od potresa na građevinama kulturne baštine, kao što su katedrale i slično i/ili broj objava tehničkih izvješća iz područja zidanih konstrukcija s temom koja se direktno ili indirektno referira na potres i/ili broj objava u referentnim časopisima i/ili zbornicima iz područja zidanih konstrukcija s temom koja se direktno ili indirektno referira na potres i/ili broj laboratorijskih ispitivanja zidanih konstrukcija i objavljivanju rezultata ispitivanja iz područja koje se direktno ili indirektno referira na potres, a u kojima je Ključni stručnjak 1 sudjelovao kao savjetnik i/ili autor i/ili koautor i/ili mentor i/ili voditelj.

Broj referentnih projekata i/ili broj objava tehničkih izvješća i/ili broj objava u časopisima i/ili zbornicima i/ili broj laboratorijskih ispitivanja. Sve navedeno u prethodnoj rečenici se, za ovu ponudu, računa kao projekt.

* 1 – 2 projekta 5 bodova
* 3 – 4 projekta 10 bodova
* 5 - 6 projekata 15 bodova
* 7 i više projekata 20 bodova

Obrazovne i stručne kvalifikacije stručnjaka:

* Obrazovne i stručne kvalifikacije stručnjaka viša od minimalno tražene u točki 4.3.1. Kompetencije stručnjaka.
	+ Tehničke znanosti – područje građevinarstva - doktor znanosti,
		- DA 10 bodova,
		- NE 0 bodova

* **Ključni stručnjak 2 –** **Stručnjak za pružanje savjetodavnih usluga za statičko-dinamičke analize čeličnih konstrukcija**

Specifično iskustvo Ključnog stručnjaka 2:

* broj projekata za koje su pružane savjetodavne usluge prilikom rekonstrukcije/sanacije čeličnih konstrukcija oštećenih od potresa i/ili broj objava tehničkih izvješća iz područja čeličnih konstrukcija s temom koja se direktno ili indirektno referira na potres i/ili broj objava u referentnim časopisima i/ili zbornicima iz područja čeličnih konstrukcija s temom koja se direktno ili indirektno referira na potres i/ili broj laboratorijskih ispitivanja čeličnih konstrukcija i objavljivanju rezultata ispitivanja iz područja koje se direktno ili indirektno referira na potres, a u kojima je Ključni stručnjak 2 sudjelovao kao savjetnik i/ili autor i/ili koautor i/ili mentor i/ili voditelj.

Broj referentnih projekata i/ili broj objava tehničkih izvješća i/ili broj objava u časopisima i/ili zbornicima i/ili broj laboratorijskih ispitivanja. Sve navedeno u prethodnoj rečenici se, za ovu ponudu, računa kao projekt.

* 1 – 2 projekta 5 bodova
* 3 – 4 projekta 10 bodova
* 5 - 6 projekata 15 bodova
* 7 i više projekata 20 bodova

Obrazovne i stručne kvalifikacije stručnjaka:

* Obrazovne i stručne kvalifikacije stručnjaka viša od minimalno tražene u točki 4.3.1. Kompetencije stručnjaka.
	+ Tehničke znanosti – područje građevinarstva - doktor znanosti,
		- DA 10 bodova,
		- NE 0 bodova

Maksimalni broj bodova koje ponuditelj može dobiti po ovom kriteriju stručnosti i iskustva za Ključnog stručnjaka 1 i Ključnog stručnjaka 2 iznosi 60,00 bodova.

Tehnički stručnjaci koji će se bodovati u tehničkom dijelu ponude kroz osobne reference moraju se nalaziti u predloženom timu za pružanje predmetne usluge, te isti ne mogu biti zamijenjeni bez prethodne suglasnosti Naručitelja.

Za tehničke stručnjake koji će se bodovati u tehničkom dijelu ponude potrebno je dostaviti Popis referentnih projekata i/ili broj objava tehničkih izvješća i/ili broj objava u časopisima i/ili zbornicima i/ili broj laboratorijskih ispitivanja (prilog 6.a). Sve navedeno u prethodnoj rečenici se računa kao projekt.

Iz priloga ovog Poziva za dostavu ponuda moraju biti razvidni svi traženi podaci, a naknadno Naručitelj zadržava pravo provjere svih podataka navedenih u prilozima.

**SVEUKUPNA I OCJENA NAJPOVOLJNIJE PONUDE**

**Ekonomski najpovoljnija ponuda je ponuda s najvećim zbrojem ocjena temeljem financijskih i nefinancijskih kriterija.**

 **ENP = BC + BSI,** gdje je:

 Bc - broj bodova temeljem financijskog kriterija (cijena ponude),

 BSI - broj bodova temeljem nefinancijskog kriterija (stručnost i iskustvo stručnjaka),

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**9. ISPRAVAK RAČUNSKE POGREŠKE**

U postupku pregleda i ocjene ponuda Naručitelj će provjeravati računsku ispravnost ponuda.
Ako otkrije računske pogreške, Naručitelj će ispraviti računske pogreške na način da
ponuditelju, čija ponuda sadrži takvu pogrešku, uputi ispravak na prihvaćanje pisanim putem.
Ponuditelj računsku pogrešku prihvaća pisanim putem. Ako ponuditelj ne prihvati pogrešku u
primjerenom roku koji mu je dao Naručitelj, takva ponuda će biti odbijena.

**10. ODBIJANJE PONUDA**

Naručitelj će na osnovi rezultata pregleda i ocjene ponuda obvezno odbiti:

* ponudu koja nije cjelovita (ne sadrži sve Pozivom na dostavu ponuda propisane obveze
elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci
odnosno nejasnoće nisu uklonjive,
* ponudu u kojoj pojašnjenjem ili upotpunjavanjem nije uklonjena pogreška, nedostatak
ili nejasnoća,
* ponudu za koju ponuditelj nije pisanim putem prihvatio ispravak računske pogreške,

Naručitelj može odbiti ponudu čija je cijena veća od procijenjene vrijednosti nabave.

**11. ODLUKA O ODABIRU**

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

- provjeru sukladnosti ponude s formalnim zahtjevima;

- procjenu postojanja obveznih razloga isključenja i ispunjenja uvjeta kvalifikacije;

- procjenu tehničke sukladnosti ponude;

- ocjenu ponuda na temelju kriterija za odabir.

Ako podaci ili dokumentacija koju trebao podnijeti ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Odluku o odabiru donosi Odbor za nabavu imenovan od strane Naručitelja, u roku od najviše 60 kalendarskih dana od dana isteka roka za dostavu ponuda.

Naručitelj će nakon završenog postupka pregleda i ocjene ponuda bez odgode obavijestiti sve ponuditelje o Odluci o odabiru ili Odluci o poništenju, a najkasnije 65 dana od roka za dostavu ponuda.

Temeljem Odluke o odabiru, naručitelj će potpisati Ugovor o nabavi s odabranim ponuditeljem.

Naručitelj može poništiti postupak nabave ako nije pristigla niti jedna valjana ponuda, ako je cijena najpovoljnije ponude veća od osiguranih sredstava za nabavu, ako se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora ili ako nastanu značajne nove okolnosti vezane uz projekt za koji se provodi nabava.

**12. UGOVOR**

Ugovor će biti zaključen u skladu sa ponudom i dostavljenom dokumentacijom s ponuditeljem čija je ponuda odabrana kao najpovoljnija.

Period provedbe ugovora započet će prvi dan od dana zadnjeg potpisa ugovornih strana.

Tijekom trajanja ugovora moguće su izmjene ugovora koje se ne smatraju značajnim izmjenama.

**13. ROK, NAČIN I UVJETI PLAĆANJA**

Plaćanje se vrši sukladno sklopljenom Ugovoru s odabranim Ponuditeljem/ima na temelju računa koji sadrži sve zakonom propisane elemente.

U slučaju avansnih uplata, za osiguranje ukupnog iznosa avansnih uplata Naručitelj će zahtijevati da
isporučitelj dostavi bankovnu garanciju minimalno na iznos avansne uplate, a koju je dužan dostaviti
prije avansne uplate.

**14. ZAJEDNICA GOSPODARSKIH SUBJEKATA (PONUDITELJA)**

Ponuda zajednice gospodarskih subjekata mora sadržavati podatke o svakom članu zajednice. Zajednica gospodarskih subjekata obvezna je naznačiti člana zajednice gospodarskih subjekata koji je ovlašten za komunikaciju s Naručiteljem.

Odgovornost gospodarskog subjekta iz zajednice gospodarskih subjekata je solidarna.
Za svakog člana zajednice gospodarskih subjekata dokazuje se nepostojanje osnova za isključenje iz točke 4. ovog Poziva na dostavu ponuda i sposobnost za obavljanje profesionalne djelatnosti iz točke 5.1., te Ekonomska i financijska sposobnost iz točke 5.2. Poziva na dostavu ponuda.

**15. PODUGOVARATELJI**

Ako gospodarski subjekt namjerava dati dio ugovora o nabavi u podugovor jednom ili više podugovaratelja, dužni su u ponudi navesti sljedeće podatke

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja,
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.

Sudjelovanje podugovaratelja ne utječe na odgovornost ponuditelja za izvršenje ugovora.

Naručitelj neposredno plaća podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o nabavi koji je prethodno dao u podugovor,
* uvođenje jednog ili više novih podugovaratelja, neovisno o tome je li prethodno dao dio ugovora o nabavi u podugovor ili ne,
* preuzimanje izvršenja dijela ugovora o nabavi koji je prethodno dao u podugovor.

Uz zahtjev, ugovaratelj Naručitelju dostavlja potpisanu izjavu (Prilog 3.) za novog podugovaratelja te dodatne dokaze ispunjenja uvjeta sposobnosti sukladno dokumentaciji ako naručitelj tako zatraži.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku nabave radi dokazivanja ispunjenja uvjeta tehničke i stručne sposobnosti oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o nabavi, ako se ugovaratelj u postupku nabave radi dokazivanja ispunjenja uvjeta tehničke i stručne sposobnosti kriterija oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Za svakog podugovaratelja dokazuje se nepostojanje osnova za isključenje iz točke 4. ovog Poziva na dostavu ponuda i sposobnost za obavljanje profesionalne djelatnosti iz točke 5.1.

**16. OSTALE ODREDBE**

**16.1. DOKUMENTACIJE GOSPODARSKIH SUBJEKATA**

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Gospodarski subjekt ne smije označiti tajnim podatke o jediničnim cijenama, iznosima pojedine stavke te cijeni ponude.

**16.2. SUDSKI SPOROVI**

Bilo koje rješavanje sporova koji se tiču Ugovora, a ne mogu se drukčije riješiti, bit će podneseno pod nadležnost Trgovačkog suda u Zagrebu, u slučaju da tužbu podnosi ponuditelj.

Bilo koje rješavanje sporova koji se tiču Ugovora, a ne mogu se drukčije riješiti, bit će podneseno pod nadležnost suda u zemlju nastana ponuditelja, u slučaju da tužbu podnosi Naručitelj.

U slučaju bilo kakvih sporova službeni jezik bit će engleski.

**17. PRILOZI I OBRASCI**

1. Prilog 1. PONUDBENI LIST
2. Prilog 2. PONUDBENI TROŠKOVNIK
3. Prilog 3. OPIS USLUGE
4. Prilog 4. IZJAVA PONUDITELJA
5. Prilog 5. IZJAVA O TEHNIČKOJ I STRUČNOJ SPOSOBNOSTI
6. Prilog 6. POPIS ISPORUKA USLUGA
7. Prilog 6.a. POPIS REFERENTNIH PROJEKATA
8. Prilog 7. ŽIVOTOPISI STRUČNJAKA